**Fərman Hüseynov** (16 yanvar 1962, Həsənabad, Neftçala rayonu) — azərbaycanlı siyasi-ictimai xadim.

Həyatı
------

Fərman Hüseynov 16 yanvar 1962-ci ildə Neftçala rayonunun Həsənabad qəsəbəsində anadan olub. 1979-cu ildə Həsənabad qəsəbə orta məktəbini bitirib. 1983-cü ildə Azərbaycan Dövlət İncəsənət İnstitutunun "Dram-kino" fakültəsini bitirib 1983–1985-ci illərdə Sumqayıt Dövlət Dram Teatrına aktyor vəzifəsində işləyib. 1983–1985-ci illərdə keçmiş SSRİ-nin Sverdlovsk vilayətində hərbi xidmətdə olub.

1985–1992-ci illərdə Neftçala rayon Mədəniyyət şöbəsində rayon Mədəniyyət Evinin müdiri, metodisti, Tarix Diyarşünaslıq muzeyində baş elmi işçi, Qızlar Kollecində müəllim işləyib. 1992-ci ildə Azərbaycan Politoloqiya İnstitutunun "Dövlətçilik" fakültəsinə daxil olub, milli hakimiyyət devriləndən sonra fakültənin ləğv edilməsi səbəbindən təhsili yarımçıq qalıb.

1990-cı ilin 25 yanvarında Bakıda yanvar qırğınını törədən sovet hərbi birləşmələrinin Neftçalada həyata keçirdikləri cinayət nəticəsində ağır güllə yarası aldığı üçün III qrup əlildir.

Siyasi fəaliyəti
----------------

Fərman Hüseynov 1990-cı illərin əvvəlində Neftçalada milli hərəkatın lideri olmuş, Azərbaycan Xalq Cəbhəsinin Neftçala Rayon Şöbəsinin ilk sədri seçilmişdir. 1990-cı ilin ortalarında rayonda ilk müstəqil mətbuat orqanı olan "Əqidə" qəzetini təsis edib.

1992–1993-cü illərdə Neftçala rayon İcra Hakimiyyətinin başçısı işləyib.

"20 yanvar" İctimai Birliyi Neftçala rayon şöbəsinin sədridir. 1989-1990-cı illərdə Azərbaycan Xalq Cəbhəsi Ali Məclisinin üzvü, 1989-1995-ci illərdə Azərbaycan Xalq Cəbhəsi Neftçala Rayon Şöbəsinin, 1995-2007-ci illərdə isə Azərbaycan Xalq Cəbhəsi Partiyası Neftçala Rayon Şöbəsinin sədri olmuşdur. 2007-ci ildə Fərman Hüseynov Azərbaycan Xalq Cəbhəsi Partiyası sıralarından istefa verərək Vətəndaş Həmrəyliyi Partiyasına üzv olmuşdur.

### Seçkilərdə

Fərman Hüseynov 1999-cu il bələdiyyə seçkilərində Azərbaycan Xalq Cəbhəsi Partiyası üzvü olaraq Neftçala Şəhər Bələdiyyəsinin üzvü seçilmişdir.

Fərman Hüseynovun 2000-ci ildə AXCP tərəfindən, 2005-ci ildə isə Azadlıq Blokunun vahid namizədi olaraq Milli Məclisə deputatlığa namizədliyi irəli sürülmüşdür.

Müəyyən dövrlərdə Neftçala Bələdiyyəsində hüquq şöbəsinin müdiri, Rayon Təhsil Şöbəsində filmotekanın metodisti və Mədəniyyət şöbəsində müxtəlif məsul vəzifələrdə işləmişdir.

2020-ci ildən VHP-nin Neftçala rayon təşkilatının sədr əvəzi və 61 saylı Neftçala seçki dairəsinin deputatı Sabir Rüstəmxanlının deputat köməkçisidir.

Mükafatları
-----------

1993-cü ildə ölkə prezidenti Əbülfəz Elçibəyin fərmanı ilə Azərbaycanın ərazi bütövlüyü və suverenliyi uyğunda xidmətlərimə görə "Azadlıq Uğrunda Mübariz" fəxri adına layiq görülüb. Prezident təqaüdçüsüdür.

İstinadlar
----------

1. ↑  F. K. Hüseynovun Neftçala rayonu İcra hakimiyyətinin başçısı təyin edilməsi və Ş. B. Hüseynovun həmin vəzifədən azad edilməsi haqqında Azərbaycan Respublikası Prezidentinin Sərəncamı. Bakı şəhəri, 3 iyul 1992-ci il. [*ölü keçid*]
2. ↑  "Arxivlənmiş surət". 2020-02-22 tarixində arxivləşdirilib. İstifadə tarixi: 2020-05-04.
3. ↑  "Arxivlənmiş surət". 2022-03-02 tarixində arxivləşdirilib. İstifadə tarixi: 2020-05-04.

| ⛭Neftçala rayonunun rəhbərləri |
| --- |
| Azərbaycan SSR | 

|  |  |
| --- | --- |
| Rayon Partiya Komitəsininbirinci katibləri | 
* Xariton İvanov
* Kamran Hüseynov (1952–1953)
* Təvəkkül Xankişiyev (1973–1977)
* İbrahim Qurbanov (1977–1980)
* Vilayət Seyidov (1980–)
* Aslan Süleymanov (1985–1989)
* Şamil Hüseynov (1989–1991)

 |
| Sənaye PartiyaKomitəsinin katibləri | 
* Vasili Xrapov (1963–1964)

 |
| Rayon Xalq Deputatları Sovetiİcraiyyə Komitəsinin sədrləri | 
* X. M. Əsgərov (1973–)

 |

 |
| AzərbaycanRespublikası | 

|  |  |
| --- | --- |
| Rayon Sovetinin sədrləri | 
* Seyfəddin Məmmədov (–1993)

 |
| Rayon İcra Hakimiyyətibaşçıları | 
* Şamil Hüseynov (–1992)
* Fərman Hüseynov (1992–1993)
* Seyfəddin Məmmədov (1993–2000)
* Əbülfəz Ağayev (2000–2002)
* Fəzail Alışov (2002–2006)
* Taleh Qaraşov (2006–2011)
* İsmayıl Vəliyev (2011–2020)
* Mirhəsən Seyidov (2020–)

 |

 |
| *Qeyd 1: Neftçala rayonu 11 fevral 1940-cı ildə təşkil olunmuşdur. 24 sentyabr 1955-ci ildə Xıllı rayonu ləğv olunmuş, ərazisi Neftçala rayonuna birləşdirilmişdir. 4 dekabr 1959-cu ildə Neftçala rayonu ləğv edilərək Salyan rayonuna birləşdirilmişdir. 4 yanvar 1963-cü ildə Neftçala sənaye rayonu yaradılmış, 6 yanvar 1965-ci ildə isə yenidən ləğv edilərək Salyan rayonuna birləşdirilmişdir. 27 aprel 1973-cü ildə Neftçala rayonu yenidən müstəqil rayon olaraq təşkil olunmuşdur.Qeyd 2: Xalq Deputatları Soveti 1977-ci ilədək Zəhmətkeş Deputatları Soveti adlanmışdır.* |